Хье ца луш, дӀабаханчу зударшна тӀаьхьакхиира иза. Цецбевлла, цара хаьттинера Хьалимате: „Тхуна тӀаьхьа муха кхиира хьо, хӀай, Хьалимат?“ Цо жоп делира: „ТӀаьхьакхиъна а ца Ӏаш, шул хьалха ер ю со хӀинца“, — аьлла. Цара элира тӀаккха: „Вай къаьстинчул тӀаьхьа хӀун ду хьоьца хилларг? Дийцахьа тхуна“. Хьалимата элира: „Хьовсийша хӀокху бере! Массарел а хаза бер ду-кха хӀара. Хьалха халла текхаш хилла йолу хӀара сан вир а чехка яха йоьлла-кх, хӀара бер карахь со шена тӀехиъчахьана“.